
[Pick the date]                         

РЕПУБЛИКА  БЪЛГАРИЯ
 ОКРЪЖЕН  СЪД – ВИДИН

                                             

ВВ

                      ЗАПОВЕД

                                                                                              №  498
                                                                                      23.10.2026 г.
 
 На основание чл.86, ал.1 от Закона за съдебната власт във връзка с   Решение на Пленума на Висшия съдебен съвет взето по протокол № 25  от 23.10.2026 г. относно осигуряване на изборния процес  при провеждане на избори за членове на Висшия съдебен съвет от съдиите, прокурорите и следователите  и във връзка с ограничаване на достъпа до сградата на Съдебна палата с адрес: гр. Видин, пл.“Бдинци“ №1, в която се намира избирателната секция
                                        ЗАПОВЯДВАМ:
 
1. Ограничавам достъпа до сградата на всички лица, извън посочените изключения в параграф 34, ал.13, точки 1-4 от ЗСВ  за всички дни на провеждане на изборите : 24.10.2026 г., 25.10.2026 г., 26.10.2026 г. /дните в които се провежда избора от квотота на прокурорите/ и 07.11.2026 г., 08.11.2026 г. и 09.11.2026 г. /дните в които се провежда избора от квотота на съдиите/.

2.Заседанията по делата, които по закон следва задължително да се разглеждат  на горепосочените дати ще се провеждат в Зала № 2 и Зала №3 на Административен съд – Видин с адрес:гр. Видин, ул.„Цар Симеон Велики“ № 3, като системните администратори на Районен съд – Видин и Окръжен съд – Видин осигурят отдалечен достъп до съответните зали с цел безпрепятствено протичане на съдебните заседания.

3.Съгласно параграф 34, ал.13 от Преходните и заключителни разпоредби на Закона за изменение и допълнение на Закона за съдебната власт не е разрешен достъпът на граждани и техни представители, както и други участници в съдебните производства до сградата на съда при провеждане на избори в работен ден.

Съдебната администрация не извършва съдебноадминистративни услуги в дните, в които се провеждат избори.

Отсрочването, насрочването за разглеждане в друг ден на делата и уведомяването на страните и другите участници по делата, следва да бъде осъществено по установения ред на съда.

Заповедта следва да бъде разгласена, чрез поставяне на видно място - на входната врата  в сградата на ОС – Видин, както и  чрез всички възможни способи за разпостранение на информация, включително чрез социалните мрежи.
 Копие от заповедта да се предостави на председателите на Административен съд – Видин, Районен съд – Видин, ОЗ“Охрана“ – Видин, Окръжна прокуратура – Видин и на съдебния служител „връзки с обществеността“. Заповедта да се публикува на сайта на Окръжен съд – Видин.

          Зам.административен ръководител – зам.председател 

                                         на Окръжен съд – Видин:  

                                                          Анета Петкова

